Өлзийсайханы Энхтүвшин

Өлзийсайханы Энхтүвшин (1958 онд Хөвсгөл аймгийн Цагаан уул суманд төрсөн) - Монгол улсын Их Хурлын гишүүнээр 5 удаа сонгогдсон хүн. 

Тэрээр Засгийн газрын Хэрэг эрхлэх газрын дарга, БСШУ-ны сайд, Шадар сайд, УИХ-ын Төрийн байгуулалтын байнгын хорооны дарга, УИХ дахь МАН-ын бүлгийн дарга зэрэг нэр хүндтэй, хариуцлагтай албыг хашиж байсан ба 2012 оны 7 сараас 2013 оны 11 сарын 21 хүртэл Монгол Ардын Намын даргаар ажиллаж байв. 2017 оны 10 сарын 18-наас 2020 оны 7 дугаар сар хүртэл Шадар сайдаар ажиллаж байсан. 2021 оноос ОХУ-д сууга Элчин сайд.

Төгссөн сургууль, мэргэжил
1976 онд Хөвсгөл аймгийн Мөрөн хотын 10 жилийн дунд сургууль
1980 онд Монгол Улсын Их Сургууль Түүхч, түүхийн багш мэргэжлээр
1989 онд ЗХУ-ын Коммунист намын Төв Хорооны дэргэдэх Нийгмийн ухааны академи тус тус төгссөн.

Эрдмийн зэрэг, цол
Түүхийн ухааны доктор.

Ажилласан байдал
1980 - 1986 онд Монгол Ардын Хувьсгалт Намын Төв Хорооны дэргэдэх Нийгмийн ухааны институтэд эрдэм шинжилгээний дэд ажилтан
1989 - 1990 онд Монгол Ардын Хувьсгалт Намын Төв Хорооны дэргэдэх Нийгмийн ухааны институтэд эрдэм шинжилгээний ахлах ажилтан
1990 - 1995 онд "Ардын эрх" сонины парламентын тоймч, хэлтсийн эрхлэгч, хариуцлагатай нарийн бичгийн дарга
1995 - 1996 онд Монголын Радио, телевизийн хэрэг эрхлэх газрын дарга
1996 - 2005 онд Монгол Ардын Хувьсгалт Намын нарийн бичгийн дарга
1996 - 1997 онд "Үнэн" сонины ерөнхий эрхлэгч
1996 - 1997 онд Улаанбаатар хотын Монгол Ардын Хувьсгалт Намын хорооны дарга
2000 - 2004 онд Монгол Улсын Их Хурлын гишүүн
2000 - 2004 онд Монгол Улсын Засгийн газрын гишүүн, Монгол Улсын сайд, Засгийн газрын Хэрэг эрхлэх газрын дарга
2006 - 2007 онд Монгол Улсын Засгийн газрын гишүүн, Боловсрол, соёл, шинжлэх ухааны сайд
2006 - 2008 онд Монгол Улсын Их Хурлын гишүүн
2008 - 2010 онд Монгол Улсын Их Хурлын Төрийн байгуулалтын байнгын хорооны дарга
2008 - 2012 онд Монгол Улсын Их Хурлын гишүүн
2012 оноос Монгол Улсын Их Хурлын гишүүн
2012 - 2013 онд Монгол Ардын Намын дарга
2016 оноос Монгол Улсын Их Хурлын гишүүн
2017-2020 оны 7 дугаар сар хүртэл Монгол Улсын Засгийн газрын гишүүн, Монгол Улсын Шадар сайд
2021 оны 12 дугаар сард Монгол Улсаас ОХУ-д суух Элчин сайдаар томилогдоод байгаа.

 Шагнал 
2001 онд Хөдөлмөрийн гавьяаны улаан тугийн одон.

Ангилал:Монголын шадар сайд
Ангилал:Монгол Улсын Их Хурлын гишүүн
Ангилал:Монголын шинжлэх ухааны сайд
Ангилал:Монголын засгийн газрын хэрэг эрхлэх газрын дарга
Ангилал:Монгол Ардын Намын дарга
Ангилал:Монголын түүхч
Ангилал:Монгол Улсын Их Сургуулийн төгсөгч
Ангилал:Монголчууд
Ангилал:1958 онд төрсөн